Arxius de _de 20€ a 30€ - Pàgina 4 de 11 - TriemRestaurant Arxius de _de 20€ a 30€ - Pàgina 4 de 11 - TriemRestaurant
Restaurants entre 20 i 30 euros Barcelona
Mexcla – tapes mexicanes mesclades amb el mediterrani
Cuina del món, Grups, Per compartir, _de 20€ a 30€ DeTriem Restaurant 23 febrer, 2016 Etiquetes:enchiladas, Gràcia, margarita, margaritas, Mexicà, tacos Cap comentari
Una de les coses que més ens agrada de provar restaurants és aprendre. I quan es tracta de cuina internacional això està garantit. Siguin plats, formes de cocció o com en aquest cas, ingredients. Al Mexcla vam descobrir el huitlacoche, un fong que apareix en el blat i que si bé la resta del món ho considera una plaga contra la qual s’ha de lluitar, a Mèxic es cultiva, es potencia i es venera, tant és així que el seu preu pot arribar a ser més alt que el de la carn. Si amb això esteu temptats de buscar una imatge per internet, us aconsellem primer tastar-lo i després posar-l’hi cara.
El restaurant Mexcla es troba a Gracia, prop de la bulliciosa plaça de la Revolució. Un local discret gens sospitós de fer cuina mexicana, si no fos per alguns detalls de decoració. Pintures coloristes, màscares i calaveres pengen de les blanques pareds d’obra vista i destaquen entre la senzillesa del mobiliari. Aquests pocs elements ens anuncien el que hi podem trobar: tapes i còctel mexicans amb alguns tocs de fusió amb la cuina mediterrània.
Aquesta mescla de cuines tan diferents la podem trobar per exemple en uns tacos de xoriç, ceba i nopales (8,80€) o campechanos (9,80€) de vedella i xoriç a la planxa amb guacamole, ceba i coriandre. Però també podem tastar alguns plats molt genuins. Així us recomanem que tasteu alguna de les enchilades, pels amants del picant la Diabla (9,30€) de pollastre i la seva salsa picant o algun dels seus tacos més clàssics, com el pastor de cerdo (8,50€) o el cochinita pilbil (8,50€). També us animem a provar algun dels seus tacos amb llagostins, com els mezcal (8,50€) amb ceba, bolets, salsa mezcal i taronja o si els trobeu a les suggerències del dia, els de xampinyons amb salsa tamarindo i guacamole (9€). I es clar, sobretot aprofiteu per tastar les empanadillas de huitlacoche (5,90), tortillas de blat fregides amb formatge i aquest original fong, o pels formatgers, demaneu la típica cazuelita però amb el toping d’aquest bolet.
Però al Mexcla a part de parlar de la cuina cal parlar del bar. Una amplia carta que conté des de la clàssica margarita (7,50€) a una molt original de pimiento de padrón (7,80€). Mezcalinas, micheladas (còctels amb cervesa) i evidentment, tequiles. Però també podrem assaborir unes ginebres i còctels clàssics. Ja sigui per aquesta extensa carta, per l’espai jove i informal o per les seves opcions de menús per grup (20€ i 25€), és una molt bona opció per reunir-nos i descobrir nous sabors.
Si aquestes alçades ja heu buscat la imatge del huitlacoche no estareu gens temptats de tastar-lo, però doneu-li una oportunitat a la tòfona mexicana, ja sabeu que de vegades les aparences enganyen.
Tel 93 007 39 38 – Dilluns tancat
Restaurant Mian – tapes xines fetes al moment
Cuina del món, Tapes, _de 20€ a 30€ DeTriem Restaurant 31 gener, 2016 Etiquetes:Dim Sum, oriental, Xinès Cap comentari
Sabeu que és el “síndrome de restaurant xinès”? No ens ho inventem, paraula de Viquipèdia: “és un conjunt de símptomes que poden incloure mal de cap (migranya), rubor, suor i sensació de pressió a la boca o a la cara. Es té la creença infundada que l’additiu glutamat monosòdic (MSG) és la causa”. Aquest potenciador de sabor va ser aïllat per l’investigador Kikunae Ikeda i el va batejar com a Unami. Aquest mot fa referència a al 5e gust, el saborós. A la xina es coneix com xiānwèi (鮮味, literalment, “sabor fresc” o “sabor deliciós”). Aquesta sal sòdica va ser patentada al 1909 per Ajimoto Corporation, empresa japonesa (Aji no moto es pot traduir com a “essència del gust). Desde aleshores el seu consum als països d’orient va anar creixent i el 1945 va arribar als Estats Units com un potenciador de sabor. Si bé es present de manera natural en alguns aliments, la industria l’afegeix a caldos preparats (sobretot en versió condensada), salses, menjar preparat, patates fregides i altres congelats. El trobareu com a E621. Des d’aleshores el seu ús ha estat polèmic i tot i que els estudis determinen que és segur per la majoria de persones si se’n fa un consum moderat, són molts els qui ho han posat en dubte al llarg dels anys. No heu estat mai a un restaurant oriental i us heu preguntat “com deuen fer aquestes tallarines perquè siguin tan saboroses?”, doncs, ara ja sabeu el truc.
El restaurant Mian és un restaurant xinès que no fa servir glutamat monosòdic, i tot i això, els seus plats són deliciosos. No només va ser això el que ens va captivar sinó també la seva atmosfera: fresca, jove i amable. Fuig de les etiquetes dels restaurants xinesos que tant mal han fet a aquesta cultura culinària i ho fa desde la seva presentació: ens trobem en un local amb cert aire de taverna, ampli, gens carregat i amb referències xineses precises i de bon gust.
La seva carta ens presenta molts plats de la regió de Quingtian, d’on és l’ànima de la cuina Mama Suqin. El seu plat estrella és el Zhu Pao (5,95€), un plat on es cuina el porc al vapor amb la seva pell durant hores, d’aquesta manera queda melós i suau, i que va acompanyat de pa xinès al vapor. Entre els entrants destaquem els rotllets de llagostí al curri (3,25€/2ud) o la truita de moniato amb sèsam com a plat de temporada. Assortiment de dim sum que cada dia elaboren a mà, massa inclosa. Val la pena provar els guotie en les seves dues versions de porc i de verdures (3,75€/6ud), és la versió xinesa de les gyozas lleugerament fregides. Però també els podeu trobar al vapor com
els xiajiao de llagostí (5,25/6ud). Arrossos, entre ells també trobem el blanc de gessamí (1,80€) que és l’acompanyament perfecte per un wok de pollastre amb salsa picant (5,75). Però de ben segur que durant la nostra pròxima vista, que serà ben aviat, ens decantarem per unes tallarines, servides sobre la planxa ben calenta a taula (5,75€). En les postres també trobareu sabors i productes xinesos com en el gelat (2,95€) o tiramisú (3,95€) de te verd o gelat de gingebre (2,95€).
Però no podem acabar aquest article des d’un blog on escrivim en català, sense mencionar-vos que al Restaurant Mian també el parlen. I no només parlen un català perfecte, sinó que amb moltíssima simpatia ens expliquen l’origen dels seus plats i de la seva cuina. Un petit restaurant valent i amb moltes idees per fer-ne encara un lloc més atractiu.
Tel 645 820 119 – Obert tots els dies
www.restaurantemian.com